stanford-oval/wikipedia huggingface dataset:
סטונס ת'רואו רקורדס

| --- | --- |

 נתונים כלליים
 סוג:  חברת תקליטים
 מייסדים:  כריס מאנאק
 תקופת הפעילות:  1996–הווה (כ־28 שנים)
 מיקום המטה:  לוס אנג'לס
  
 www.stonesthrow.com
סטונס ת'רואו רקורדס (באנגלית: Stones Throw Records) היא חברת תקליטים עצמאית אמריקאית, המבוססת בלוס אנג'לס. בהנחיית המייסד פינוט באטר וולף, סטונס ת'רואו הוציאה מוזיקה החל מהיפ הופ ועד רוק פסיכדלי. מגזין LA Weekly תיאר את החברה כ"ניסוי מתפתח לנצח", בסיקור לרגל חגיגות 20 שנה להיווסדה.
היסטוריה

כריס מאנאק, הידוע בשם "פינוט באטר וולף", הקים את סטונס ת'רואו בשנת 1996, כאמצעי להוצאת מוזיקה שהקליט בעבר עם הראפר שנפטר לאחר מכן צ'ארלס אדווארד היקס ג'וניור, המכונה "כריזמה". היקס ומאנאק נפגשו בשנת 1989 בגיל 16 ו-19 בהתאמה, והחלו לשתף פעולה כצמד בשם "כריזמה ופינוט באטר וולף". הצמד הוציא קלטת פורומו אחת של "Red Light Green Light" באמצעות הוליווד בייסיק, חברת בת של הוליווד רקורדס. שיתוף הפעולה שלהם נקטע בשנת 1993, כאשר היקס נורה באורח אנוש בגזירת מכוניות בגיל 20. ההוצאה הראשונה של סטונס ת'רואו, "My World Premiere" של כריזמה ופינוט באטר וולף, יצאה שלוש שנים לאחר מכן.
הלייבל הוציא תקליטי היפ הופ רבים ובהם Madvillainy, האלבום עטור השבחים של מאדליב ואם אף דום תחת הכינוי "מאדוילני" משנת 2004, ו-Donuts של ג'יי דילה משנת 2006. בשנת 2014 יצא סרט תיעודי בשם Our Vinyl Weighs a Ton: This is Stones Throw Records. הסרט, בבימויו של ג'ף ברודוויי, הציג את התפתחות הלייבל, החל משיתוף הפעולה הראשוני בין היקס למאנאק ועד להשפעת סטונס ת'רואו על ההיפ הופ שבמיינסטרים. אמנים כמו קניה וסט וקווסטלאב מופיעים בסרט התיעודי ומציעים המלצות.
בפברואר 2018 הוכרז כי "רדאיי דיסטריבושן" שבקרוליינה הצפונית הפכה למפיצה של סטונס ת'רואו.
הערות שוליים

↑  Weiss, Jeff (26 באוקטובר 2016). "Stones Throw's 20 Greatest Releases, in Honor of Their 20th Anniversary". www.laweekly.com. LA Weekly. נבדק ב-10 בינואר 2017. {{cite web}}:  (עזרה)
↑  Nate Jackson (22 בדצמבר 2011). "Peanut Butter Wolf talks 15th anniversary of Stones Throw Records". Los Angeles Times. נבדק ב-2 פבר' 2013. {{cite web}}:  (עזרה)
↑  Gillespe, Blake (19 ביוני 2014). "The Story of Charizma and Peanut Butter Wolf". www.imposemagazine.com. Impose Magazine. נבדק ב-15 בינואר 2017. {{cite web}}:  (עזרה)
1 2 3 4  "Charizma & Peanut Butter Wolf | Stones Throw Records". www.stonesthrow.com. נבדק ב-2017-01-18.
↑  "IMBD". 16 בנובמבר 2014. נבדק ב-15 ביוני 2016. {{cite web}}:  (עזרה)
↑  "Redeye Welcomes Stones Throw Records". redeyeworldwide.com. Redeye. נבדק ב-2018-08-19.
| --- | --- |
בקרת זהויות :  MusicBrainz: f1b83107-23e5-41a3-ab1b-2a36965cf77b
סצובון

סצובון במקדש
סֶצוּבּוּן (ביפנית: 節分) הוא מועד המסמל את היום לפני תחילת כל עונה המושרש בתרבות היפנית. משמעות המילה "חלוקה של עונה". בדרך כלל נחוג רק הסצובון של האביב, המכונה רִישּׁוּן (ביפנית: 立春), שנחוג מדי 3 בפברואר ונחשב גם ראש שנת הירח.
מנהגי החג

החג נחוג על ידי טקס בו ראש המשפחה או בעל הבית עומד בפתח ביתו וזורק החוצה ממחבת פולי סויה חמים מבעד לדלת בעודו אומר "אוֹני ווָה סוֹטוֹ, פוּקו ווָה אוּצ'י" (鬼は外! 福は内!) - "שדים החוצה, מזל טוב פנימה", וזאת בהתאם לאמונה הבודהיסטית כי ניתן להבריח שדים על ידי פולי סויה חמים. כמו כן נערכים טקסים במקדשים בודהיסטיים ובמקדשי שינטו, בהם זורקים המתפללים פולי סויה.
אנשים נוהגים לשים בפתחי בתיהם ראשי דגים או קישוטים עליהם מצוירים ראשי דגים על מנת להבריח רוחות רעות.
סרג'ו רוסי

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1935 San Mauro Pascoli, איטליה 
 פטירה:  2 באפריל 2020  (בגיל 85 בערך) צ'זנה, איטליה 
 מדינה:  איטליה
 ידוע בשל:  ייסוד בית האופנה על שמו
 תקופת הפעילות:  1950–2020 (כ־70 שנה)
 מקצוע:  מעצב אופנה
 מעסיק:  סרג'ו רוסי 
 
סרג'ו רוֹסי (באיטלקית: Sergio Rossi;‏ 1935 – 2 באפריל 2020) היה מעצב איטלקי ובעל בית אופנה-עילית לעיצוב נעלי נשים ותיקים, הקרוי על שמו.
היסטוריה

סרג'ו רוסי נולד בעיירה באזור אמיליה-רומאניה. הוא התחיל את הקריירה שלו בשנות ה-50 בתור יוצר נעליים עם אביו. לאחר שלמד מאביו את מיומנות יצירת הנעליים, עזב למילאנו, שם למד במשך שנתיים.
בשנות ה-70 החל שיתוף הפעולה הרשמי בין ג'אני ורסצ'ה לבין סרג'ו רוסי, שם התבקש רוסי לבחור את זוגות הנעליים עבור ורסצ'ה. באותה העת נחשב רוסי לאחד ממעצבי האפנה הגדולים בעולם.
בשנת 1999 חברת גוצ'י רכשה 70% ממניות החברה ובשנת 2005 רכשה 30% נוספים וקיבלה שליטה מלאה על המותג.
רוסי מת בצ'זנה שבאיטליה, ב-2 באפריל 2020 מנגיף הקורונה.
הערות שוליים

↑  Katie Abel, Luisa Zargani, Sergio Rossi Dies at 84, WWD, April 3, 2020 (באנגלית)
| --- | --- |
בקרת זהויות :  BnF: cb146551050 (data)  GND: 119531496  ISNI: 0000 0000 0139 5551  SUDOC: 147785804  VIAF: 71654473   WorldCat (עם VIAF): 71654473
ספרות רומיות

שעון רחוב בגרמניה, עם ספרות רומיות
שלט בברצלונה, "שנת 1503", השנה בספרות רומיות
טקסט בכיכר טרפלגר בלונדון, השנה - 1910 בספרות רומיות
ספרות רומיות הוא שמה של שיטת ספירה שמוצאה ברומא העתיקה, משם התפשטה לשאר חלקי העולם התרבותי של אז, עד אשר הוחלפה בשיטת הספרות ההודיות-ערביות בשל פשטותה ונוחות השימוש בה ביחס לשיטה הרומית.
אלה הספרות הרומיות:
I-1
V-5
X-10
L-50
C-100
D-500
M-1000
כיום, הספרות הרומיות נותרו לשימוש בעיקר כאמצעי דקורטיבי, למשל בשעונים. בנוסף, הן מופיעות גם בטקסטים רשמיים כגון חוקת ארצות הברית, במרשמים רפואיים ולשם מספור רשימת פריטים או סעיפים קצרה או למספור מקבץ עמודים מועט, דוגמת הקדמה של ספר.
תיאור השיטה

השיטה מבוססת על הקבצה - כל מספר מיוצג כאוסף של סימנים, כאשר כל אחד מהסימנים מייצג כמות קבועה מראש, למרות שהיא כן תלויה במיקומו במספר. ערכו של המספר נקבע על פי סכום ערכי הסימנים המופיעים, כאשר חלק מהסימנים עשויים להיות מחוסרים מהסכום, בהתאם למיקומם במילה.
שיטת הספרות הרומיות מכילה שבעה סימנים שמקורם באלפבית השפה הלטינית:
I = אחת
V = חמש
X = עשר
L = חמישים
C = מאה (מקורו במילה centum שפירושה מאה)
D = חמש מאות
M = אלף (מקורו במילה mille שפירושה אלף)
ערכה של כל ספרה נקבע לפי האות המסמנת אותה.
אף שבחירתם של הרומאים באותיות מיוחדות לציון המספרים נעשתה במתכוון, ישנן מספר סברות לגבי כל אחת מהבחירות.
אחת הטענות הקיימות היא שהאות I נבחרה לסימון הספרה 1 מפני שהיא קו יחיד. 

איש המאה ה-16, מתאוס הוסטוס, הניח כי האות V מסמלת יד פתוחה, כאשר כל זוג אצבעות, למעט האגודל, צמודות, ומכאן שהאות X היא שתי ידיים שכאלה. ישנה גם סברה כי X מצביע על ההרגל להעביר שני קווים מוצלבים על עשר יחידות כתובות[דרושה הבהרה], ואם כך, ה-V נובע כחצי מהקו המוצלב.
ההיסטוריון הגרמני תאודור מומזן, שהיה מומחה להיסטוריה של האימפריה הרומית, סבר שהאות C היא ראשי תיבות של centum (מאה) וכי M היא ראשי תיבות של mille (אלף). ייתכן כי האותיות L ו-D נבחרו כי הן האותיות הדומות ביותר מתוך האלפבית הרומי לחציין המדויק של C (חצי ממאה-חמישים), ו-M בהתאמה.
למספרים גדולים משתמשים בקו עליון מעל הספרה. קו עליון מעל ספרה או מספר רומיים מסמל הכפלתם פי 1,000 (ראו הרחבה כאן):
V = 5,000
X = 10,000
בכתיבת מספר, הספרות נרשמות משמאל לימין, מהגדולות לקטנות. אם מופיעה ספרה קטנה משמאל לספרה הגדולה ממנה, יש לחסר את הספרה הקטנה מהמספר הכולל. למשל:
V מסמל את המספר 5.
IV מסמל את המספר 4 - המספר 5 שמסומל על ידי V, פחות המספר 1 שמסומל על ידי I ומופיע משמאל ל-V.
VI מסמל את המספר 6: כאשר I מופיע מימין ל-V, ולכן הוא אינו מחוסר מהמספר הכולל אלא מחובר אליו.
23 מסומן ב-XXIII שהוא צירוף של X+X+I+I+I.
מטרת החיסור היא לפשט צירופים: במקום לכתוב IIII עבור 4, די לכתוב שתי ספרות: IV.
השימוש בשיטת החיסור נעשה עבור הספרות הבאות: I יכול להופיע משמאל ל-V או ל-X. X יכול להופיע משמאל ל-L או ל-C, ו-C יכול להופיע משמאל ל-D או ל-M.
לדוגמה:
19 יסומן כך - XIX, כלומר עשר ואחריו 9
40 יסומן כך - XL, כלומר 10 שבא לפני ה-50, ולפי הנוסחה, היות שמדובר במספר ממעלה ראשונה יחסית לעשר, הוא יסומן בדרך הנקובה.
49 יסומן כך - XLIX או כך IL
המספר 2321 יכתב כך - MMCCCXXI
והמספר 2449 כך - MMCDXLIX
והמספר 1494 כך - MCDXCIV
בעת העתיקה השימוש בשיטת החיסור היה מקובל פחות מאשר בימינו, ועל כן לרוב השתמשו ב-IIII על מנת לייצג 4, ולא ב-IV, וכדומה. עד היום, כזכר לשיטת כתיבה זו, מוצגת בדרך כלל הספרה 4 על פני לוח השעון כ-IIII ולא בצורה ה"תקנית" IV. בנוסף, היה נהוג להשתמש באות היוונית Ϛ לייצוג 6, ברונה ᛎ לייצוג 50 וב-C הפוכה (Ↄ) לייצוג 100.
טבלת המרה של ספרות רומיות

| רומי | ספרה |
| --- | --- |
N: 0
I: 1
II: 2
III: 3
IV: 4
V: 5
VI: 6
VII: 7
VIII: 8
IX: 9
X: 10
XI: 11
XII: 12
XIII: 13
XIV: 14
XV: 15
XVI: 16
XVII: 17
XVIII: 18
XIX: 19
XX: 20
XXI: 21
XXX: 30
XL: 40
L: 50
LX: 60
LXX: 70
LXXX: 80
XC: 90
XCIX: 99
C: 100
CC: 200
CD: 400
D: 500
DCLXVI: 666
CM: 900
M: 1,000
MM: 2,000
MMM: 3,000
IV: 4,000
V: 5,000
X: 10,000
L: 50,000
C: 100,000
D: 500,000
M: 1,000,000
המספר הגדול ביותר שניתן לייצגו באופן רשמי בספרות רומיות הוא: 3,999,999, והוא נכתב כך: MMMCMXCMXCMXCIX
למספרים גדולים יותר (כמו מיליארד) אין ייצוג רשמי בספרות רומיות. אם נלך בעקבות הכלל לפיו קו עליון מכפיל ב-1,000 את ערך המספר שמתחתיו, נוכל לייצגו כ"אלף מיליון" על ידי סימון קו מעל המספר הרומי מיליון (M). כלומר, בסך הכל שני קווים מעל הספרה הבסיסית אלף (M), ונקבל:  {\bar {\bar {M}}}.
בספרות הלטיניות, אשר מבוססות ברובן על השיטה העתיקה, אין שימוש באות M או בקו העליון. במקומם ישנם סימונים מיוחדים לייצוג המספרים 1,000 עד 100,000.
| לטיני | ספרה |
| --- | --- |
ↀ: 1,000
ↀↀ: 2,000
ↀↀↀ: 3,000
ↀↁ: 4,000
ↁ: 5,000
ↂ: 10,000
ↇ: 50,000
ↈ: 100,000
הערות שוליים

| --- | --- |
בקרת זהויות :  NLI: 987007543775805171  NKC: ph1080890
סטרגה (ליקר)

| --- | --- |

 סוג:  ליקר
 אחוז אלכוהול:  40
 יצרן:  אלברטי
 מוצא:  איטליה איטליה
 מועד הכנה ראשוני:  1860
 צבע:  כתום בהיר
 טעם:  זעפרן ותבלינים
סטרגה (באיטלקית: Strega, מילולית: מכשפה) הוא ליקר תבלינים איטלקי, שבולט בו הזעפרן. זהו הליקר האיטלקי הוותיק ביותר המיוצר ללא הפסקה. הליקר מיוצר משנת 1860 על ידי משפחת אלברטי מן העיר בנוונטו, לטענת היצרן מקורו של מתכון הליקר, העובר מאב לבן, מנזירים שקיבלו אותו ממכשפות. אגדת הכישוף משפיעה על כל אופני השיווק של המשקה ועל תוית הבקבוק מופיעות מכשפות רוקדות סביב עץ.
המתכון סודי ומכיל 70 תבלינים בהם קינמון, מנתה, תמציות פרחים ומעל הכל זעפרן המעניק למשקה את צבעו הכתום בהיר. לאחר השריה של הצמחים באלכוהול וזיקוק שלהם, מיושן המשקה בחביות עץ אלון.
המשקה משמש כדיז'סטיף, מהווה רכיב בקוקטיילים ובמתכונים לעוגות שהמפורסמת שבהן היא הטורטה קפרזה (Torta Caprese), עוגת שוקולד ואגוזים של האי קאפרי.
גואידו אלברטי, ממשפחת היצרנים ובעל המותג, תורם החל משנת 1947 את הפרס הספרותי האיטלקי החשוב ביותר, פרס סטרגה.
סציבי

| --- | --- |

 
 מאכלים
 סוג:  food paste, רוטב 
 מוצא:  גאורגיה 
 מרכיבים עיקריים:  אגוזי מלך 
 
סָצִיבִי (בגאורגית: საცივი) הוא מאכל עוף ברוטב מרק אגוזים וכוסברה קר (ציבי בגאורגית פירושו קר) במטבח הגאורגי.
כדי להכין את המרק יש להוסיף למרק בשר (בדרך כלל בשר עוף), אגוזי מלך כתושים, בצל חתוך דק, חמאה (יהודי גאורגיה כמובן לא מוסיפים), ביצים ולבסוף כוסברה. את הסציבי ניתן להגיש עם עוף, דגים או ירקות, כאשר את הסציבי עוף מכינים ממרק בשר רותח כבסיס להכנתו.
סציבי שונה מהמאכל הבלקני והטורקי כמו טרטור ("Tarator") והעוף הצ'רקסי באופן הכנתו.
ראו גם

המטבח הגאורגי
סרג'ו מטרלה

סרג'ו מטרלה (באיטלקית: Sergio Mattarella;‏ נולד ב-23 ביולי 1941) הוא נשיא איטליה ה-12 והנוכחי, המכהן בתפקיד מאז 3 בפברואר 2015. מטרלה הוא הסיציליאני הראשון שמחזיק בתפקיד. הוא היה חבר בפרלמנט של איטליה מ-1983 ועד 1988, כיהן כשר החינוך בין 1989 ל-1990 וכשר ההגנה מ-1999 ועד 2001. מ-2011 עד 2015 כיהן כשופט בבית המשפט החוקתי של איטליה.
ביוגרפיה

נולד בפלרמו בשנת 1941. אביו היה אנטי-פשיסטי, שהקים יחד עם אלצ'ידה דה גספרי את המפלגה הדמוקרטית-נוצרית, אשר הייתה דומיננטית במפה הפוליטית למשך 50 שנה. גם אחיו של מטרלה עסק בפוליטיקה, ואף היה נשיא סיציליה משנת 1978 ועד הירצחו על ידי המאפיה הסיציליאנית בשנת 1980. בנעוריו, מטרלה היה פעיל בעמותות קתוליות.
בשנת 1964 סיים לימודי משפטים באוניברסיטת ספיאנצה שברומא.
החל את הקריירה הפוליטית שלו בשנת 1983 כאשר נבחר לבית הנבחרים של איטליה מטעם המפלגה הדמוקרטית-נוצרית. כשנה לאחר מכן הוא נבחר למזכיר המפלגה. בשנת 1989 מונה לשר החינוך בממשלתו השישית של ג'וליו אנדראוטי. החזיק בתפקיד זה עד לנפילת הממשלה בשנה שלאחר מכן.
בשנת 1994 התפרקה המפלגה לאחר שערוריות השחיתות הרבות אשר התגלו אצל רבים מבכירי המפלגה. מטרלה היו ממקימי "מפלגת העם האיטלקי". בשנת 1996 כיהן מטרלה כנשיא הסיעה בפרלמנט. בשנת 1999 מונה לסגן ראש הממשלה וכשר ההגנה. בזמן כהונתו תמך במבצע כוח מאוחד כנגד נשיא יוגוסלביה סלובודן מילושביץ'.
בשנת 2007 היה ממקימי המפלגה הדמוקרטית.
ב-5 באוקטובר 2011 נבחר על ידי הפרלמנט האיטלקי עם 572 קולות לשופט בבית המשפט החוקתי. הוא הושבע ב-11 באוקטובר 2011. הוא שירת בתפקיד זה עד כניסתו לתפקיד הנשיא.
ב-31 בינואר 2015 נבחר לנשיא על ידי הפרלמנט. הוא החליף את ג'ורג'ו נפוליטנו, שכיהן במשך 9 שנים.
ב-29 בינואר 2022 נבחר לכהונה שנייה. זאת, לאחר שבוע של הצבעות שבהן אף מועמד לא השיג את הרוב הדרוש של 505 מחוקקים. מטרלה הסכים להיבחר מחדש מחשש לפגיעה ביציבותה הפוליטית של איטליה.
מטרלה הוא אלמן ויש לו שלושה ילדים.
הערות שוליים

↑  אסף אוני, ‏היציבות הפוליטית באיטליה נשמרת: הנשיא המכהן ימשיך לכהונה שנייה, באתר גלובס, 20 בינואר 2022
| --- | --- |
בקרת זהויות :  PLWABN: 9810624783405606  GND: 1070597058  ICCU: PALV006797  ISNI: 0000 0003 7444 7991  LCCN: n2008065595  RERO: 02-A017098048  SUDOC: 125351380  VcBA: 495/345007  VIAF: 11784089   WorldCat (עם VIAF): 11784089 
ערך זה הוא קצרמרבנושא אישים ובנושא איטליה. אתם מוזמנים לתרום לוויקיפדיה ו.
סטרדון

רחוב סטרדון
סטרדון (קרואטית: Stradun), ‏ידוע גם בשם Placa, הוא רחובה הראשי של דוברובניק בקרואטיה. אורכו של הרחוב 300 מטרים, כיוונו מזרח-מערב והוא נמצא באזור העתיק של העיר, המוקף בחומות דוברובניק.
טרם סלילת הרחוב הייתה באזור תעלה ביצתית שהפרידה בין רגוסה, שמה הישן של העיר, והיישוב דובראווה. התעלה יובשה במאה ה-13, לקראת סלילת הרחוב. 

בקצוות הרחוב שני שערים, שער פילה (Vrata od Pila) בקצהו המערבי ושער פלוצ'ה (Vrata od Ploča) בקצהו המזרחי, בנוסף למזרקה ומגדל שעון בכל קצה.
מראהו הנוכחי של הרחוב הוא כתוצאה מרעידת האדמה ההרסנית שהתרחשה בעיר בשנת 1667, ובה חרבו רוב בתיה של רגוסה. טרם רעידת האדמה, המבנים ברחוב היו שונים בעיצובם אחד מהשני, כשתחת חלקם ארקדות ועל קירותיהם עיטורים.
בעקבות רעידת האדמה והשרפה הגדולה שפרצה במהלכה, העבירה רפובליקת רגוסה חוק הקובע את מתארם של כל המבנים שייבנו בעיר מאותה עת.
כל המבנים שנבנו בעיר החל מהמאה ה-17 מאכלסים חנות בקומת הקרקע, עם חזית המכילה דלת וחלון תחת קשת חצי מעגלית, כשהמכירה מתבצעת מעל אדן החלון שמשמש מעין דלפק. בחלקה האחורי של החנות מחסן עם כניסה מהסמטה האחורית. הקומה הראשונה בכל מבנה תוכננה לשמש למגורים, בעוד הקומה השנייה הכילה חדרים לשימושים שונים. המטבח נבנה בעליית הגג מעל הקומה השנייה, כדי למנוע התפשטות של שריפות.
בתי הרחוב נפגעו מקליעים במצור על דוברבניק בשנים 1991-1992, אך רובם שופצו מאז.
רבים ממבניה ואנדרטאותיה ההיסטוריים של העיר ממוקמים לאורך הסטרדון, ובשל כך הרחוב משמש כטיילת פופולרית לתיירים.
התהלוכה לרגל יום בלזיוס הקדוש חולפת לאורך הרחוב כל שנה ב-3 בפברואר. כמו כן נערכים ברחוב קונצרטים והוא משמש כמקום מועדף לחגיגות השנה החדשה.
סנדרה נשאט

| --- | --- |

 לידה:  2 בפברואר 1970 (בת 54) קהיר, מצרים 
 שם לידה:  ساندرا نشأت بصال 
 מדינה:  מצרים מצרים
 השכלה:  אוניברסיטת קהיר  המכון הגבוה לקולנוע 
 השקפה דתית:  נצרות קתולית, נצרות 
 
סנדרה נשאט (בערבית: ساندرا نشأت; נולדה ב-2 בפברואר 1970) היא במאית קולנוע מצרית. נשאט, נוצרייה קופטית, עובדת גם בטלוויזיה ובתקשורת המצרית, ונבחרה לראיין את נשיא המדינה, עבד אל-פתאח א-סיסי, בראיון של שעה בטלוויזיה הלאומית לקראת הבחירות של 2018.
פילמוגרפיה חלקית

נשאט התחילה דרכה כבמאית בקליפים מוזיקליים. בין הסרטים שיצרה כלולים:
مبروك وبلبل (ברכה ובועה)
ليه خلتني أحبك (למה גרמת לי לאהוב אותך?), 2000
حرامية في كي جي تو (מצחיק ב- KG2), ‏2001
حرامية في تايلاند (מצחיק בתאילנד), 2003
ملاكي إسكندرية (מלאך אלכסנדריה), 2007
الرهينة (בן הערובה)
مسجون ترانزيت (העברת אסירים), 2008
المصلحة (ריבית) 2012
شارك (שיתוף), 2014
بحلم (חלום), 2014
فاكرك ياناسيني، غناء محمد فؤاد
أصعب حب، غناء خالد عجاج
لماذا، غناء غادة رجب
הערות שוליים

↑  Hillauer, Rebecca (2005). "Nashat, Sandra (1970–)". Encyclopedia of Arab Women Filmmakers. American Univ in Cairo Press. pp. 100–104. ISBN 978-977-424-943-3.
↑  Hanan Fayed and Jehad Elsayed, Why Egyptian director Sandra Nashaat was chosen to interview Sisi, Egypt Today, ‏Mar. 22, 2018
סרג'י גומס

סרג'י גומס אי סולה (בקטלאנית-ספרדית: Sergi Gómez i Solà, נולד ב-28 במרץ 1992 בארניס דה מר שבספרד) הוא כדורגלן ספרדי-קטלאני המשחק בעמדת הבלם באספניול. גומס גדל במחלקת הנוער של ברצלונה, ולאחר ששיחק מספר עונות במדי קבוצת המילואים שלה, עבר לסלטה ויגו.
קריירה

גומס הצטרף למחלקת הנוער של ברצלונה ב-2006 והוא התקדם במהרה בין דרגיה השונים. את עונת 2009/2010 החל בקבוצת הנוער, אך לקראת סוף העונה זומן על ידי לואיס אנריקה כדי להחליף את אנדראו פונטאס בהגנת ברצלונה אתלטיק, קבוצת המילואים של המועדון ששיחקה באותה עונה בליגה השלישית. הוא פתח בשלושה מארבעת ממחזורי הסיום של העונה ואף הבקיע שער, ולאחר מכן השתתף בכל משחקי פלייאוף ההעפלה לליגה השנייה, בהם הצליחה ברצלונה ב' במשימתה ועלתה ליגה.
בקיץ 2010 הופיע במדי הקבוצה הבוגרת, אותה אימן ז'וזפ גוארדיולה, במספר משחקי ידידות. במשחק הראשון של הסופר קאפ הספרדי מול סביליה, שנערך ב-14 באוגוסט, נעדרו מספר שחקנים של ברצלונה בשל השתתפותם במשחקי נבחרות זמן קצר לפני המשחק. בשל כך פתח גומס בהרכב ברצלונה והוא היה שותף להפסד 3-1. בגומלין, בו גומס לא לקח חלק, ניצחה ברצלונה 0–4 וזכתה בתואר. הנהלת המועדון החליטה להשאיר את גומס בקבוצת הנוער לעונת 2010/2011 ולשלבו בהדרגה בקבוצת המילואים. הוא עזר לקבוצת הנוער לזכות באליפות ספרד לנוער, והוא אף פתח במשחק הגמר מול ריאל מדריד בו ניצחה קבוצתו 3-1. במקביל, ערך במהלך העונה 9 הופעות בליגה השנייה במדי ברצלונה ב'. בעונה הבאה, תחת המאמן אוסביו סקריסטן, ערך גומס 21 הופעות בליגה השנייה, וקבוצתו הגיעה למקום ה-8.
בקיץ 2012 השתתף פעם נוספת עם הקבוצה במשחקי הידידות שערכה במהלך הקיץ, והוא כבש במשחק מול רג'ה קזבלנקה בו ניצחה ברצלונה 0–8. גומס נשאר בקבוצת המילואים של ברצלונה, והוא כבש שערים ראשונים בליגה השנייה - הראשון בניצחון 1–4 על וסקה ב-31 באוקטובר והשני בתיקו 1-1 על אלקורקון ב-18 במאי 2013. בסוף העונה הגיעה ברצלונה ב' למקום ה-9 בליגה השנייה. בעונה הבאה, עונת 2013/2014, היה מעמודי התווך של הקבוצה שהגיעה להישא שיא בתולדותיה - מקום 3 בליגה השנייה. במהלך העונה הופיע גומס 36 פעמים.
ב-30 ביוני 2014 חתם במדי סלטה ויגו שמהליגה הראשונה בספרד, שם הצטרף לחברו מברצלונה ב', קרלס פלאנס. בעונתו הראשונה בקבוצה החדשה, תחת המאמן אדוארדו בריסו, ערך 22 הופעות, מתוכן 14 בהרכב, והוא סייע לסלטה ויגו להגיע למקום ה-8 בסוף העונה.
תארים

הסופר קאפ הספרדי: 2010
הליגה האירופית: 2019/2020
אליפות אירופה עד גיל 19: 2011
הערות שוליים

↑  S. Roberto i Gómez, renovats fins al 2012, האתר הרשמי של ברצלונה, 23.6.2010
↑  El triplete de Sergi Gómez, מונדו דפורטיבו, 26.6.2010
↑  Debutan Miño, Sergi Gómez, Romeu y Adriano,‏האתר הרשמי של ברצלונה, 14.8.2010
↑  Repaso al Madrid y título para el juvenil del Barça, ספורט, 7.5.2011
↑  Sergi Gómez, al Celta,‏ האתר הרשמי של ברצלונה, 2.7.2014
עכבר עירום

עכבר עירום
עכבר עירום הוא עכבר המשמש במעבדות רבות בתור חיית ניסוי. העכבר מכיל מוטציה הגורמת לירידה בפעילות התימוס. מוטציה זו גורמת לבעיה במערכת החיסון של העכבר בשל החוסר בתאי T. ניתן לזהות עכברים כאלה בקלות על ידי גופם חסר השיער – תכונה שהקנתה להם את הכינוי "עכבר עירום". העכבר העירום משמש כחיית ניסוי בהשתלות ובניסויים של סרטן, בשל העובדה שגופו לא ידחה תאים זרים. על פי רוב המוטציה נגרמת לגן FOXN1.
סולם קרדשב

סולם קַרְדָשֵׁב (באנגלית: Kardashev scale) הוא שיטה כללית לסיווג מידת ההתפתחות הטכנולוגית של ציוויליזציה, שהציע לראשונה ב-1964 האסטרונום הרוסי ניקולאי קרדשב. ציוויליזציות כאלה עדיין היפותטיות לגמרי; עם זאת הסולם שם את צריכת האנרגיה של הציוויליזציה כולה בפרספקטיבה קוסמית. הסולם מכיל שלושה טיפוסים המדורגים על פי כמות האנרגיה שצורכת הציוויליזציה, היכולת הטכנולוגית שלה, והקולוניאליזציה בחלל.

במשך השנים הועלו הצעות להרחבת הסולם מעבר לשלושת הטיפוסים המקוריים.
הסולם

בסולם המקורי שלוש קטגוריות, הוא מבוסס על כמות האנרגיה השימושית המנוצלת על ידי ציוויליזציה, וגדל באופן לוגריתמי:
טיפוס I - ציוויליזציה המסוגלת לנצל את כל האנרגיה הזמינה והמגיעה אל כוכב לכת יחיד, 1016W בקירוב. למעשה הנתון משתנה; בכדור הארץ יש אנרגיה זמינה של ‎1.74×1017 W‎. הגדרתו המקורית של קרדשב הייתה ‎4×1012 W‎ (במקור הגדיר קרדשב את טיפוס I כ"רמה טכנולוגית הקרובה לרמה הקיימת כעת בכדור הארץ", כש"כעת" פירושו בשנת 1964)
טיפוס II - ציוויליזציה המסוגלת להשתמש בכל האנרגיה הזמינה מכוכב בודד, 1026W בקירוב. גם במקרה זה, הנתון עשוי להשתנות; השמש פולטת ‎3.86×1026 W‎ בקירוב. הגדרתו המקורית של קרדשב הייתה ‎4×1026 W‎. באופן תאורטי, אם ציוויליזציה תבנה כדור דייסון בו יהיו קולטים סולארים, היא תוכל לנצל את האנרגיה אותה הוא פולט.
טיפוס III - ציוויליזציה המסוגלת להשתמש בכל האנרגיה הזמינה בגלקסיה יחידה, 1036W בקירוב. נתון זה עשוי להשתנות באופן קיצוני, מאחר שקיימות גלקסיות שונות מאוד בגודלן. הגדרתו המקורית של קרדשב הייתה ‎4×1037 W‎.
נכון לשנת 2012, צריכת האנרגיה של כלל הציוויליזציה האנושית נאמדת בממוצע ב־16 טראוואט (כלומר כ W 10^{13}) שהם 0.01% מכלל האנרגיה המגיעה לכדור הארץ מהשמש. לכן האנושות טרם הגיעה לרמה I וכיום היא מטיפוס 0.7. עתידנים מעריכים כי הציוויליזציה האנושית תגיע לרמה I לקראת סוף המאה ה-21[דרוש מקור]; מיצ'יו קאקו מנבא בספרו הפיזיקה של העתיד כי עד סוף המאה ה-22 האנושות צפויה לחיות בתרבות פלנטרית (Planetary civilization), כלומר להגיע לטיפוס I.
שימושים

סולם קרדשב הוא בעל שימוש עבור חוקרי פרויקט סט"י (SETI), סופרי מדע בדיוני ועבור עתידנים כמסגרת תאורטית.
תאורטית, כדי לייצר חור תולעת בו אדם יכול לעבור, יש צורך באנרגיה של אלפי טיפוס II.
אזכורים

בסרט .U.F.O משנת 2018 מוזכרת האפשרות לביקור חייזרים בכדור הארץ, שהציוויליזיציה שלהם הגיע לדרגה מטיפוס I או אף יותר מזה.
ראו גם

כדור דייסון
מוח מטריושקה
הערות שוליים

↑  https://www.youtube.com/watch?time_continue=123&v=BlNQwvBk6lw - (דקה 2:00)
↑  https://www.springfieldspringfield.co.uk/movie_script.php?movie=ufo - חפשו Kardashev
↑  https://tnc.network/ufo-does-it-add-up/
ערך זה הוא קצרמרבנושא טכנולוגיה ובנושא מדעי החלל. אתם מוזמנים לתרום לוויקיפדיה ו.
סרג'ו פלוקארי

סרג'י פלוקארי (באיטלקית: Sergio Floccari; נולד ב-12 בנובמבר 1981) הוא כדורגלן איטלקי-סן מרינזי המשחק בעמדת החלוץ.
קריירת מועדונים

פלוקארי התחיל את הקריירה שלו בקבוצות מהליגות הנמוכות באיטליה ובהן: אווצאנו, מונטבלונה, מסטרה ופאנצה.
בקיץ 2002 חתם בגנואה מהסרייה ב'. בגנואה, פלוקארי התקשה לבסס את מעמדו ובתום העונה חתם ברימיני מהסרייה ג'. בינואר 2006 מסינה ואטאלנטה רכשו חצי מכרטיס השחקן שלו כל אחת, ופלוקארי עבר לשחק במסינה. את העונה מסינה סיימה במקום ה-18 שמוביל לירידת ליגה, אך עקב פרשת הטיית המשחקים בסרייה א' מסינה נשארה בליגה כאשר יובנטוס הורדה לליגה השנייה. ביוני 2006 מסינה רכשה את החצי השני של כרטיס השחקן של פלוקארי ממסינה.
בקיץ 2007 פלוקארי חתם באטאלנטה תמורת 1.675 מיליון אירו וכרטיס השחקן של מריאנו סטנדארדו שעשה את הדרך ההפוכה. את שער הבכורה שלו, פלוקארי כבש נגד האלופה אינטר מילאנו. עד סיום העונה הוא כבש שמונה שערי ליגה בסך הכל. בעונת 2008/2009, פלוקארי כבש 12 שערי ליגה.
ב-1 ביולי 2009 פלוקארי חתם לקדנציה שנייה בגנואה ששילמה עבורו 9.1 מיליון אירו. ב-1 באוקטובר 2009, פלוקארי ערך את הופעת הבכורה שלו במסגרת אירופית בהפסד 2–3 לולנסיה, בה גם הבקיע את שער הבכורה שלו בזירה האירופית.
בינואר 2010 פלוקארי הושאל ללאציו עד לסיום העונה. בלאציו, פלוקארי כבש 8 שערי ליגה ב-17 משחקים והיה אחד השחקנים הבולטים בה בדרך להישארות בסרייה א'. בתום העונה חתם בלאציו ל-4 שנים תמורת 8.5 מיליון אירו.
ב-31 באוגוסט 2011 פלוקארי חתם בפארמה ובסיום העונה חזר ללאציו עמה זכה בקופה איטליה בעונת 2012/2013.
ב-30 בינואר 2014 חתם בססואולו.
ב-11 בינואר 2016 חתם בבולוניה.
ב-19 בינואר 2017 פלוקארי חתם בספאל מהסרייה ב', אחרי ששיחק 11 שנים בסרייה א'. פלוקארי כבש 7 שערי ליגה בדרך לחזרה של ספאל לסרייה א' אחרי 49 שנים.
קריירה בינלאומית

באוקטובר 2010, פלוקארי זומן לראשונה לסגל נבחרת איטליה לקראת צד המשחקים נגד צפון אירלנד וסרביה במסגרת מוקדמות יורו 2012, אך עדיין לא רשם דקות משחק במדי הנבחרת. פלוקארי נשוי למריה אליסה קנטי, מיס סן מרינו בעבר ולכן יש לו אזרחות סן מרינזית המאפשרת לו לשחק גם בנבחרת סן מרינו.
תארים

קופה איטליה: 2012/2013
סרייה ב': 2016/2017
סן פדרו דה מקוריס

| --- | --- |
סמל סן פדרו דה מקוריססמל סן פדרו דה מקוריס

 מדינה:  הרפובליקה הדומיניקנית הרפובליקה הדומיניקנית
 מחוז:  סן פדרו דה מקוריס
 שפה רשמית:  ספרדית
 תאריך ייסוד:  1822
 שטח:  152.33 קמ"ר
 גובה:  4 מטרים
 אוכלוסייה:  ‏
  ‑ בעיר:  217,141 (2015)
  ‑ צפיפות:  1425 נפש לקמ"ר (2015)
 קואורדינטות:  18°27′26″N 69°18′22″W﻿ / ﻿18.457222°N 69.306111°W﻿ / 18.457222; -69.306111 
 אזור זמן:  UTC -4
  מפת מיקום  מפה מפורטת   (למפת הרפובליקה הדומיניקנית מוגדלת) סנטו דומינגו לה וגה איגוויי סן קריסטובל סן פרנסיסקו דה מקוריס  סנטיאגו פוארטו פלטה האוקיינוס האטלנטי הים הקריבי האיטיסן פדרו דה מקוריס (למפת הרפובליקה הדומיניקנית רגילה) סנטו דומינגו לה וגה איגוויי סן קריסטובל סן פרנסיסקו דה מקוריס  סנטיאגו פוארטו פלטה האוקיינוס האטלנטי הים הקריבי האיטיסן פדרו דה מקוריס   he tabBackground:;tabBorder:#aaa;defaultTab:0;
 
סן פדרו דה מקוריס (בספרדית: San Pedro de Macorís) היא בירת מחוז סן פדרו דה מקוריס ברפובליקה הדומיניקנית. העיר היא אחת מעשר הערים הגדולות במדינה, ומונה כ-217,000 תושבים, כולל המטרופולין שלה. היא ניחנה באקלים סוואנה טרופי.